Víkingur Ólafsvík skaust upp í 5. sæti 1. deildar með góðum sigri á BÍ / Bolungarvík á Ísafirði á laugardaginn . Víkingur vann 1 : 0 og við þessi úrslit höfðu liðin sætaskipti í deildinni . Víkingar hafa enn möguleika á 4. sæti deildarinnar , takist þeim að sigra ÍR-inga á Ólafsvíkurvelli nk. laugardag , ef Fjölnir nær ekki sigri á Þrótti , en Grafarvogsliðið er stigi ofar en Víkingar fyrir síðustu umferðina . Leikurinn á Ísafirði var fremur tilþrifalítill . Lítið markvert gerðist lengi vel , markalaust í fyrri hálfleiknum , en Víkingum tókst síðan að skora um miðjan hálfleikinn . Þeir fengu þá vítaspyrnu sem Arjoms Goncars skoraði úr . Heimamenn reyndu hvað þeir gátu að jafna metin , en leikurinn endaði leiðinlega þegar framherji Vestfirðinganna tæklaði Nesta , varnarmenn Víkings , grimmilega . Flytja þurfti leikmanninn á sjúkrahús og tókst ekki að stoppa svöðusár á ökkla fyrr en þangað var komið , samkvæmt lýsingu á heimsíðu Víkinga . Ólíklegt verður því að telja að Nesta geti leikið síðasta leikinn með Víkingum .